ທາງການຊີເຣຍ ຈັບຝ່າຍຄ້ານ ຊື່ດັງຄົນນຶ່ງ
ທາງການຊີເຣຍ ຈັບກຸມບຝ່າຍຄ້ານຊື່ດັງຄົນນຶ່ງ ຫລັງຈາກຍົກເລີກ ກົດພາວະສຸກເສີນ
ທາງການຊີເຣຍໄດ້ຈັບກຸມບຸກຄົນຝ່າຍຄ້ານຊື່ດັງຄົນນຶ່ງ ໃນ ເວລາບໍ່ເທົ່າໃດຊົ່ວໂມງຫລັງຈາກມີການຮັບຜ່ານຮ່າງກົດ ໝາຍສະບັບນຶ່ງຍົກເລີກກົດພາວະສຸກເສິນທີ່ໃຊ້ມາເປັນເວ ລາເກືອບ 50 ປີນັ້ນ ພວກນັກເຄື່ອນໄຫວດ້ານສິດທິມະ ນຸດກ່າວວ່າ ທ່ານ Mahmoud Issa ໄດ້ຖືກຈັບໂຕໄປ ຈາກບ້ານເຮືອນຂອງທ່ານໃນເມືອງ Homs ໃນພາກກາງ ຂອງປະເທດໃນແລງວັນອັງຄານວານນີ້ ໂດຍພະແນກຮັກ ສາຄວາມປອດໄພດ້ານການເມືອງຂອງຊີເຣຍ ໃນເຊົ້າມື້ວານນີ້ ລັດຖະບານໄດ້ຮັບຜ່ານຮ່າງກົດໝາຍສະ ບັບນຶ່ງຍົກເລີກກົດພາວະສຸກເສິນ ຍຸບສານວ່າດ້ວຍຄວາມປອດໄພທີ່ດໍາເນີນຄະດີພວກນັກໂທດການເມືອງແລະຮັບຜ່ານຮ່າງກົດໝາຍທີ່ບັງຄັບໃຫ້ມີໃບອະນຸຍາດສໍາລັບການເດີນຂະ ບວນປະທ້ວງຕ່າງໆນັ້ນ ໂຄສົກຂອງກະຊວງການຕ່າງປະເທດສະຫະລັດ ກ່າວວ່າ ລັດຖະບານກຸງວໍຊິງຕັນມີຄວາມ ເປັນຫ່ວງກັງວົນວ່າ ຊີເຣຍອາດຈະສັບປ່ຽນກົດໝາຍຈໍາກັດຮັດແຄບສະບັບນຶ່ງ ກັບກົດ ໝາຍຈໍາກັດຮັດແຄບສະບັບໃໝ່ ໂຄສົກທ່ານນີ້ໄດ້ຮຽກຮ້ອງໃຫ້ຊີເຣຍທໍາການປະຕິຮູບ ໄປສູ່ລະບອບປະຊາທິປະໄຕຮອບດ້ານຂຶ້ນໃນປະເທດນັ້ນ ເຖິງແມ່ນໄດ້ມີການນຳໃຊ້ກົດໝາຍໃໝ່ກໍຕາມ ພວກປະທ້ວງຫລາຍພັນຄົນໄດ້ພາກັນໂຮມ ຊຸມນຸມກັນໃນຫົວເມືອງນ້ອຍແລະໃຫຍ່ຕ່າງໆໃນທົ່ວຊີເຣຍໃນວັນອັງຄານວານນີ້ ເພື່ອປະ ທ້ວງລັດຖະບານຂອງປະທານາທິບໍດີ Bashar al-Assad ນັ້ນ ຢ່າງໜ້ອຍມີພວກປະ ທ້ວງ 2 ຄົນເສຍຊີວິດໃນລະຫວ່າງການປະທະກັນໃນເມືອງ Homs ບ່ອນທີ່ພວກປະ ທ້ວງໄດ້ພາກັນນັ່ງປະທ້ວງທີ່ຈັດຕຸລັດໃນໃຈກາງເມືອງນັ້ນ